Daugavpils pilsētas domes iepirkumu komisija

**““Smiltenes ielas divlīmeņu pārvada ar pievadiem būvniecība līdz Smilšu un Kauņu ielu krustojumam, Daugavpilī” KF projekta ietvaros (SAM 6.1.4.2.)”**

identifikācijas numurs DPD 2016/175

**Atbildes**

**uz piegādātāju jautājumiem**

**Nr.14**

*14.1.jautājums*

*Lūdzam Pasūtītāju precizēt, vai Pretendentam savā piedāvājumā, saskaņā ar nolikuma punktu Nr.3.21.5 un nolikuma pielikumu Nr. 8, ir nepieciešams norādīt tikai tos apakšuzņēmējus, kuru veicamo būvdarbu vērtība ir 20% (divdesmit procenti) no kopējās iepirkuma līguma vērtības vai lielāka?*

**14.1.atbilde**

Iepirkuma procedūra DPD 2016/175 ir izsludināta pirms 2017.gada 1.marta. Saskaņā ar jaunā Publisko iepirkumu likuma (kas stājās spēkā 2017. gada 1. martā), pārejas noteikumu 2. punktu, ja iepirkuma procedūra ir izsludināta pirms šā likuma spēkā stāšanās dienas, tad iepirkuma procedūra pabeidzama saskaņā ar tā likuma noteikumiem, kas bija spēkā iepirkuma procedūras izsludināšanas dienā.

Atbilstoši Publisko iepirkumu likuma, kas bija spēkā līdz 2017.gada 1.martam, 20.panta 1.daļai un 2.daļai, Pasūtītājs nolūkā pārliecināties, ka piegādātājs spēs izpildīt iepirkuma līgumu, ir tiesīgs pieprasīt, lai pretendents savā piedāvājumā norāda tās līguma daļas, kuras nodos izpildei apakšuzņēmējiem, kā arī visus paredzamos apakšuzņēmējus. Publiska būvdarbu un pakalpojumu līguma gadījumā pasūtītājs pieprasa, lai pretendents savā piedāvājumā norāda visus tos apakšuzņēmējus, kuru veicamo būvdarbu vai sniedzamo pakalpojumu vērtība ir 20 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo būvdarbu vai pakalpojumu līguma daļu.

Identiskas prasības attiecībā uz apakšuzņēmēju norādīšanu ir paredzētas Konkursa nolikuma 3.10.punktkā. Tāpat, Konkursa nolikuma 3.21.5. nosaka, ka ir jābūt pievienotai informācijai par apakšuzņēmējiem atbilstoši pielikumā Nr.8 norādītajai formai.

*14.2.jautājums*

*Lūdzam Pasūtītāju precizēt, vai konkursa nolikuma punktā Nr.3.16. minētā Valsts ieņēmumu dienesta elektroniskās deklarēšanas sistēmas izdruka ir jāiesniedz tikai par tiem apakšuzņēmējiem, kuru veicamo būvdarbu vērtība ir 20% (divdesmit procenti) no kopējās iepirkuma līguma vērtības vai lielāka?*

**14.2.atbilde**

Iepirkuma procedūra DPD 2016/175 ir izsludināta pirms 2017.gada 1.marta. Saskaņā ar jaunā Publisko iepirkumu likuma (kas stājās spēkā 2017. gada 1. martā), pārejas noteikumu 2. punktu, ja iepirkuma procedūra ir izsludināta pirms šā likuma spēkā stāšanās dienas, tad iepirkuma procedūra pabeidzama saskaņā ar tā likuma noteikumiem, kas bija spēkā iepirkuma procedūras izsludināšanas dienā.

Atbilstoši Publisko iepirkumu likuma, kas bija spēkā līdz 2017.gada 1.martam, 48.panta 11 daļai: “Pasūtītājam ir pienākums izvērtēt, vai piedāvājums nav nepamatoti lēts, ja tas konstatē, ka pretendenta vai tā piedāvājumā norādīto apakšuzņēmēju darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, kas publicēti Valsts ieņēmumu dienesta mājaslapā internetā. Ja pretendents kā nodokļu maksātājs ir reģistrēts pēdējo četru gada ceturkšņu periodā līdz piedāvājuma iesniegšanas dienai, ņem vērā darba ņēmēju vidējo stundas tarifa likmi periodā no nākamā mēneša pēc reģistrācijas mēneša līdz piedāvājuma iesniegšanas dienai. Pasūtītājs pieprasa, lai pretendents kopā ar piedāvājumu iesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju vidējām stundas tarifa likmēm profesiju grupās.

Identiskas prasības nosaka Konkursa nolikuma 3.16.punkts: “Pretendentam kopā ar piedāvājumu jāiesniedz izdrukas no Valsts ieņēmumu dienesta elektroniskās deklarēšanas sistēmas par pretendenta (attiecīga komersanta, kurš piedalās Iepirkumā) un tā piedāvājumā norādīto apakšuzņēmēju vidējām stundas tarifa likmēm profesiju grupās. /…/”

Iepirkumu komisija